b'\n_START_ARTICLE_\nTausug\n_START_PARAGRAPH_\nAng mga Tausug o Suluk ay isang pangkat-etniko sa Pilipinas at Malaysia. Ang katawagang Tausug ay nagmula sa mga salitang Tau S\xc5\xabg na nangangahulugang "mga tao ng agos" (Ingles: "people of the current"), na tumutukoy sa kanilang lupang tinubuan sa Kapuluan ng Sulu. Ang mga Tausug ay tinatawag na Suluk sa Sabah, Malaysia. Ang mga Tausug ay bahagi ng mas malaking pangkat-etniko na Moro, ang ika-anim na pinalalaking pangkat-etniko sa Pilipinas. Mayroon sila noon na isang nagsasariling estado na tinawag na Sultanato ng Sulu, na dating ipinamalas ang kanilang kapangyarian sa pook na sa ngayon ay binubuo ng mga lalawigan Basilan, Palawan, Sulu, Tawi-Tawi at ng estado ng Malaysia na Sabah (dating Hilagang Borneo).'